L 30/10 Euroopan unionin virallinen lehti 3.2.2005 (Säädökset, joita ei tarvitse julkaista) NEUVOSTO NEUVOSTON PÄÄTÖS, tehty 24 päivänä tammikuuta 2005, sen hyväksymisestä, että Euroopan atomienergiayhteisö liittyy käytetyn polttoaineen ja radioaktiivisen jätteen huollon turvallisuutta koskevaan yhteiseen yleissopimukseen (2005/84/Euratom) EUROOPAN UNIONIN NEUVOSTO, joka ottaa huomioon Euroopan atomienergiayhteisön perustamisso- pimuksen ja erityisesti sen 101 artiklan toisen kohdan, ottaa huomioon komission ehdotuksen, sekä katsoo seuraavaa: (1) — Käytetyn polttoaineen ja radioaktiivisen jätteen huollon turvallisuutta koskeva yhteinen yleissopimus oli avoinna allekirjoittamista varten 29 päivästä syyskuuta 1997 sen voimaantuloon 18 päivänä kesäkuuta 2001 saakka. (2) — Yleissopimus on nyt avoinna liittymistä varten alueellisen yhdentymisen järjestöille tai muunlaisille alueellisille jär- jestöille sillä ehdolla, että järjestö koostuu täysivaltaisista valtioista ja on toimivaltainen neuvottelemaan tässä yleis- sopimuksessa käsiteltäviä asioita koskevia kansainvälisiä sopimuksia, tekemään tällaisia sopimuksia ja soveltamaan niitä, ja yhteisö on päättänyt liittyä yleissopimukseen. (3) — Euroopan atomienergiayhteisön perustamissopimuksen 3 luvussa ”Terveyden suojelu” yhteisölle määrätyt tehtävät huomioon ottaen olisi hyväksyttävä Euroopan atomiener- giayhteisön liittyminen yhteiseen yleissopimukseen. (4) — Liittyessään sopimukseen Euroopan atomienergiayhteisön on esitettävä varauma, koska Euroopan yhteisön jäsenval- tioiden välillä sekä yhteisöön ja yhteisöstä pois tapahtu- vien radioaktiivisen jätteen siirtojen valvonnasta ja tark- kailusta annetun direktiivin 92/3/Euratom (') 12 artiklan 1 kohta ei vastaa yhteisen yleissopimuksen 27 artiklan 1 (1) EYVL L 35, 12.2.1992, s. 24. kohdan i alakohtaa, jossa vaaditaan vastaanottajavaltion lupa valtioiden rajat ylittäviin siirtoihin. (5) — Yleissopimuksen 39 artiklan 4 kohdan iii alakohdan mu- kaan tullessaan yleissopimuksen sopimuspuoleksi järjestö antaa tallettajalle selityksen, josta selviää, mitkä valtiot ovat sen jäseniä, mitkä yleissopimuksen artiklat koskevat sitä ja mikä on sen toimivalta kyseisten artiklojen sovelta- misalaan kuuluvissa asioissa. (6) — Yhteisön liittyminen ei vaikuta toimivaltuuksiin, joita jä- senvaltioilla on sopimuspuolina yhteisen yleissopimuksen mukaisesti, ON PÄÄTTÄNYT SEURAAVAA: Ainoa artikla 1. — Hyväksytään Euroopan atomienergiayhteisön liittyminen käytetyn polttoaineen ja radioaktiivisen jätteen huollon turvalli- suutta koskevaan yhteiseen yleissopimukseen. 2. — Käytetyn polttoaineen ja radioaktiivisen jätteen huollon turvallisuutta koskevan yhteisen yleissopimuksen 39 artiklan 4 kohdan iii alakohdan mukaisesti annetun Euroopan atomiener- giayhteisön selityksen teksti on tämän päätöksen liitteenä. Tehty Brysselissä 24 päivänä tammikuuta 2005. Neuvoston puolesta Puheenjohtaja F. BODEN